ang pagtalagang ito na pawiin ang pag ibig sa ngalan ng karangalan, ang hangad na magtiis makatupad lamang sa katungkulan, ay hindi nakapigil na sumalakay kay isagani ang isang matinding kalungkutan at makapagpaalaala sa kaniya noong magagandang umaga at mga gabing lalo pa manding magaganda, na silang dalaway nagbubulungan ng matatamis na kahangalan sa mga pag itan ng salang bakal ng entresuelo mga kahangalang sa ganang binata, ay may kahulugan at katuturan na waring sila ang mga tanging salita na dapat pakinggan ng lalong mataas na pang unawa ng tao. iniisip ni isagani ang mga paglalakaran, ang mga gabing may buwan, ang peria, ang mga madaling araw ng disyembre matapos ang misa de gallo ang agua bendita na karaniwang kaniyang iniaabot at pinasasalamatan naman ng binibini sa pamag itan ng isang tinging puno ng isang boong pagsinta, at kapuwa sila nangingilabot pagtatama ng kanilang mga daliri.